钦定古今图书集成/明伦汇编/官常典/第585卷 > 《授李愬山南东道节度使制》缺名
## 钦定古今图书集成/明伦汇编/官常典/第585卷 > 《授李愬山南东道节度使制》缺名

《门下》：“伐叛除凶，必俟乎奇略；进封超位，允答于殊庸。
况四纪逋诛，三州窃据，积妖遗育，纵乱挻灾，累年《徂
征》，一举生致。论功既当于异等，议赏岂待于逾时。”唐
随、邓等州节度观察处置等使通议大夫检校左散
骑常侍使持节邓州诸军事兼邓州刺史御史大夫
赐金紫鱼袋李《愬，宗》臣之嗣，王国克生，毅勇，蓄深温
良煦外。《礼》《乐》战攻之器，默识其源；《诗》《书》义理之府，洞
窥其室。虽早昇朝序，而末展将材。顷以悬瓠滔天，宿
兵既久，方城压境，易帅颇频。永怀韬略之家，必有弓
裘之嗣。将执金鼓，载持干旄，果副眷求，克扬威令。缉
伤夷之后，振怯为雄；制密迩之间，保危成固。推忠厚
以感物，本信惠而知人。一其斗心，厉“厥死力，乘虚径
袭，负雪兼行，风驱如合于百神，雷发若出于九地。坚
城立溃，狡竖坐擒，遗甿安堵以知归，馀党释甲而请
命，古之良将，其孰过焉？已申献捷之仪，当举策勋之
典。爰择名部，俾恢重藩。自洛而遥，惟襄为大，绵亘楚
服，横临汉津。总八郡以澄清，秉三军之节制。式因加
地，往继沉碑。特迁左”揆之尊，崇兹天秩，仍假南台之
长，峻彼霜威。表以勋阶，赐之茅社，户丰真食，门贵延
恩，洽此宠荣，从于茂烈。於戏！天鉴非远，不庭者必诛；

光禄大夫检校尚书左仆射使持节襄州诸军事兼
襄州刺史、御史大夫，充山南道节度、管内度支营田
襄邓唐随复郢均房等州观察处置等使。仍赐上柱
国，封梁国公，食邑三千户，并赐食实封五百户，与一
子五品正员官。主者施行。”